## dachser_inteligent_logistics

Tlačová správa V Bratislave, 22. 7. 2020

**Logistika pre bublinky**

**Priemyselný sektor s vínom a destilátmi potrebuje logistické riešenia na mieru. Zo svojich pobočiek v Norimbergu v Nemecku a Hörschingu v Rakúsku DACHSER zásobuje retaily, reštaurácie a eventy prémiovými produktami značky Moët Hennessy. Spoločnosť tiež poskytuje komplexnú ponuku služieb s pridanou hodnotou pre všetky aspekty obchodu s vínom a destilátmi.**

Šampanské je niečo špeciálne − aj čo sa týka doručovania. Mníchovský vyhlásený klub P1 sídli v zadnej časti múzea umenia Haus der Kunst a každý týždeň tu cez barový pult zmenia svojho majiteľa tucty fliaš šampanského. Napriek tomu ale zásobovanie kamiónom nie je možné. „*Nie je tu nakladacia rampa, takže šampanské dodávame menšími vozidlami,*" vysvetľuje Stefan Kaufer, Key Account Manager, DACHSER Food Logistics. Dodávky do Hotela Adlon, na jednu z najprestížnejších adries v Berlíne, čelia podobnej výzve. Pred prvé uzamykateľné dvere na úrovni ulice, obvyklé miesto odovzdávania zásielok, ale prepravca hodnotný tovar postaviť nemôže. *„Namiesto toho naložíme fľaše na vysokozdvižný vozík, dovezieme ich do podzemnej garáže a odtiaľ do skladu*," vysvetľuje Stefan Kaufer.

**Logistické riešenia z jedného zdroja**

Každý rok prepraví DACHSER pre Moët Hennessy Germany takmer 30 000 paliet takých značiek, ako sú Moët & Chandon, Veuve Clicquot, Dom Pérignon a tiež koňak Hennessy a ďalšie z okolia mesta Reims vo Francúzsku do Norimbergu. Tu v centrálnom sklade pre Nemecko zaberajú výberové značky alkoholu 6 000 paletových miest. Pre distribúciu v Rakúsku má DACHSER k dispozícii ďalších 1 500 paletových miest v Hörschingu v blízkosti Linzu. DACHSER pobočky dodávajú tieto výrobky nielen do hotelov a reštaurácií, ale aj cateringovým spoločnostiam, lodiarskym a retailovým spoločnostiam. Avíza o dodaní a objednávky sú poskytované prostredníctvom rozhrania EDI a spracovávané elektronicky po celý čas cesty zásielky až po jej dodanie.

"*Z vinice až do regálu − to je naše motto. Ako spoločnosť poskytujúca komplexné riešenia ponúkame široké portfólio služieb pre segment obchodu s vínom a destilátmi*," uvádza Alfred Miller, Managing Director DACHSER Food Logistics.

„*Už niekoľko rokov náš biznis v oblasti logistiky pre víno a destiláty neustále rozširujeme. Naprieč celou sieťou DACHSER dnes pre tento priemysel používame cca 10 percent všetkých našich paletových miest na celom svete*," vysvetľuje Alfred Miller, Managing Director DACHSER Food Logistics. *„To zahŕňa prepravné riešenia po celom svete prostredníctvom našej silnej európskej logistickej siete pozemných prepráv a leteckých, námorných prepráv a komplexných a integrovaných skladových riešení, skladov v Európe špeciálne prispôsobených pre skladovanie alkoholických výrobkov a ďalších logistických služieb. Tie zahŕňajú aj výstavbu predajných displejov, celé spektrum baliacich služieb a služieb určených pre miesto predaja, a to vrátane spracovania spotrebnej dane."*

Preto navyše okrem služby vychystávanie pre retailové spoločnosti vyčlenila norimberská pobočka DACHSER veľa priestoru pre dokončovacie operácie pre špeciálne darčekové zásielky. S hodnotou dosahujúcou štvorciferné číslo za jednu fľašu je potrebné, aby bol každý, kto s takým tovarom manipuluje, obzvlášť opatrný a dodržiaval špeciálne preventívne bezpečnostné opatrenia. „*Starostlivosť pri manipulácii s našimi výrobkami spoločne s flexibilitou pre najrôznejšie špeciálne kampane, ktoré realizujeme, to sú naše kľúčové požiadavky, ktoré musí logistický partner spĺňať*," hovorí Piotr Majchrzak, CFO spoločnosti Moët Hennessy Germany. Zamestnanci nosia látkové rukavice, aby mohli zabaliť darčeky pre špeciálne príležitosti. „*Pracovníci v sklade kontrolujú, či je na fľaši správne nalepená vineta a či je balenie úplne bez akejkoľvek chyby,"* vysvetľuje Michael Scheid, General Manager, DACHSER Food Logistics v Norimbergu. Ak je všetko prekontrolované bez tej najmenšej chyby, darčeková sada je opatrená správou podľa priania zákazníka alebo blahoželaním a odoslaná balíkovou službou.

**Z Plesu v opere až po Oktoberfest**

Okrem individuálneho darčekového balenia prepravuje DACHSER v rámci svojich služieb s pridanou hodnotou najrôznejšie druhy nadmerných displejov. V roku 2019 spoločnosť prepravila do retailových outletov okolo 5 800 displejov plus propagačné materiály. A môže sa jednať, rovnako ako v poslednej dobe, aj napríklad o model skútra Vespa či o rikšu, ktoré sa pre propagáciu používajú v predajniach s potravinami v reťazcoch Metro a Edeka. Moët Hennessy Germany sa tiež zúčastní mnohých prominentných podujatí, okrem iného napríklad drážďanského Plesu v Opere, galerijnej akcie Gallery Weekend Berlin a mníchovského pivného festivalu Oktoberfest.

Na takéto akcie posiela sklad DACHSER v Norimbergu spoločne s fľašami aj poháre, nádoby na ľad, vlajočky a displeje. „*Na poháre sme nakúpili priemyselnú umývačku riadu,"* vysvetľuje Michael Scheid, pretože podnosy s použitými pohármi sa po akciách vracajú späť do Norimbergu. Všetky sa umyjú, poškodené sa vyradia a tie ostatné sa opäť zaskladnia, aby boli pripravené pre ďalšiu príležitosť.

Pre sviatočné príležitosti ponúka DACHSER aj ďalšiu službu: na pobočke v Hörschingu v Rakúsku sú priamo v sklade na fľaše vygravírované motívy na želanie zákazníka. Laserový gravírovací stroj môže na kontajnery pre tieto vysoko kvalitné nápoje vyryť meno či gratuláciu v priebehu niekoľkých minút. Takéto adresné výrobky môžu byť ponúkané napríklad hosťom veľkých športových udalostí − ako sú svetoznáme lyžiarske preteky Hahnenkamm v Kitzbühle.

Ak by sa fľaša šampanského alebo destilátu počas poskytovania služieb v DACHSERi rozbila, hrdlo fľaše spoločne s korkom a jeho drôtenou klietkou sa dá do uzatvárateľnej nádoby a všetko sa zdokumentuje. Dôvodom je spotrebná daň na šumivé vína a destiláty. Moët Hennesy preniesol na DACHSER zodpovednosť aj v tejto oblasti: všetko začína takzvaným daňovým skladom, ktorý DACHSER pre svojho zákazníka prevádzkuje. Fľaše sa dovezú z Francúzska do Nemecka − oslobodené od spotrebnej dane − a tu sa uskladnia. Daň nie je splatná do okamihu, kým sú výrobky prepravené k zákazníkovi. „*Colníci v pravidelných intervaloch sklad navštevujú a kontrolujú počty hrdiel fliaš,*" vysvetľuje Stefan Kaufer. Keď dá colný úrad pokyn, Moët Hennessy je oslobodený od platenia spotrebnej dane za rozbité fľaše.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk